CELEX: 32011D0251
Language: sk
Date: 2011-04-18 00:00:00
Title: 2011/251/EÚ: Vykonávacie rozhodnutie Komisie z  18. apríla 2011 , ktorým sa mení a dopĺňa rozhodnutie 2009/766/ES o harmonizácií frekvenčných pásiem 900 MHz a  1800 MHz využívaných v rámci pozemných systémov, ktoré zabezpečujú poskytovanie celoeurópskych služieb elektronickej komunikácie v Spoločenstve [oznámené pod číslom K(2011) 2633]  Text s významom pre EHP

27.4.2011   
            
            
               SK
            
            
               Úradný vestník Európskej únie
            
            
               L 106/9
            
         VYKONÁVACIE ROZHODNUTIE KOMISIE
   z 18. apríla 2011,
   ktorým sa mení a dopĺňa rozhodnutie 2009/766/ES o harmonizácií frekvenčných pásiem 900 MHz a 1 800 MHz využívaných v rámci pozemných systémov, ktoré zabezpečujú poskytovanie celoeurópskych služieb elektronickej komunikácie v Spoločenstve
   [oznámené pod číslom K(2011) 2633]
   (Text s významom pre EHP)
   (2011/251/EÚ)
   
      EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Európskeho parlamentu a Rady č. 676/2002/ES zo 7. marca 2002 o regulačnom rámci pre politiku rádiového frekvenčného spektra v Európskom spoločenstve (rozhodnutie o rádiovom frekvenčnom spektre) (1), a najmä na jeho článok 4 ods. 3,
   keďže:
   
               (1)
            
            
               Cieľom rozhodnutia Komisie 2009/766/ES (2) je harmonizácia technických podmienok pre dostupnosť a efektívne využívanie pásma 900 MHz v súlade so smernicou Rady 87/372/EHS z 25. júna 1987 o vyhradení kmitočtových pásiem na koordinované zavedenie verejných celoeurópskych bunkových digitálnych pozemných mobilných komunikácií v Spoločenstve (3) a pásma 1 800 MHz v rámci pozemných systémov, ktoré zabezpečujú poskytovanie služieb elektronickej komunikácie.
            
         
               (2)
            
            
               Efektívne využívanie pásma 900 MHz a 1 800 MHz priebežne kontrolovali členské štáty, pričom sa sledovali ďalšie technológie a vhodnými prostriedkami zabezpečovala technická kompatibilita so systémami GSM a UMTS, ako sa vymedzuje v smernici 87/372/EHS.
            
         
               (3)
            
            
               Dňa 15. júna 2009 Komisia udelila Európskej konferencii poštových a telekomunikačných administratív (CEPT) mandát podľa článku 4 ods. 2 rozhodnutia č. 676/2002/ES na vymedzenie technických podmienok pre povolenie využívania technológie LTE (Long Term Evolution – dlhodobej evolúcie) prípadne iných technológií v pásmach 900 a 1 800 MHz.
            
         
               (4)
            
            
               Reakciu CEPT-u na mandát obsahujú správy 40 a 41. Zo záverov týchto správ vyplýva, že systémy LTE a WiMAX (Worldwide Interoperability for Microwave Access – celosvetová interoperabilita pre mikrovlnný prístup) možno zaviesť v pásmach 900 MHz a 1 800 MHz, ak sa použijú vhodné hodnoty odstupu medzi kanálmi príslušných nosičov.
            
         
               (5)
            
            
               Pokiaľ ide o koexistenciu medzi UMTS, LTE a WiMAX a leteckými systémami v pásme nad 960 MHz správy CEPT č. 41 a 42 obsahujú informácie a odporúčania týkajúce sa zmiernenia rušenia.
            
         
               (6)
            
            
               Výsledky práce vykonanej na základe mandátu CEPT-u by sa mali aplikovať v Únii a od členských štátov by sa malo vyžadovať, aby ich implementovali čo najskôr vzhľadom na zvyšujúci sa dopyt na trhu po zavedení LTE a WiMAX-u v týchto frekvenčných pásmach. Okrem toho by členské štáty mali zabezpečiť, aby UMTS, LTE a WiMAX poskytovali vhodnú ochranu existujúcim systémom v priľahlých frekvenčných pásmach.
            
         
               (7)
            
            
               Európsky inštitút pre telekomunikačné normy (ETSI) dokončuje posledné úpravy harmonizovaných noriem EN 301908-21 a EN 301908-22, aby bolo možné predpokladať ich zhodu s článkom 3 ods. 2 smernice Európskeho parlamentu a Rady 1999/5/ES z 9. marca 1999 o rádiovom zariadení a koncových telekomunikačných zariadeniach a o vzájomnom uznávaní ich zhody (4).
            
         
               (8)
            
            
               Príloha k rozhodnutiu 2009/766/ES by sa preto mala zodpovedajúcim spôsobom zmeniť a doplniť.
            
         
               (9)
            
            
               Opatrenia ustanovené v tomto rozhodnutí sú v súlade so stanoviskom Výboru pre rádiové frekvenčné spektrum,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2009/766/ES sa nahrádza znením prílohy k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 18. apríla 2011
      
         
            Za Komisiu
         
         Neelie KROES
         
            podpredsedníčka
         
      
   
   
      (1)  Ú. v. ES L 108, 24.4.2002, s. 1.
   
      (2)  Ú. v. EÚ L 274, 20.10.2009, s. 32.
   
      (3)  Ú. v. ES L 196, 17.7.1987, s. 85.
   
      (4)  Ú. v. ES L 91, 7.4.1999, s. 10.
   PRÍLOHA
   
      
         „PRÍLOHA
         
            ZOZNAM POZEMNÝCH SYSTÉMOV UVEDENÝCH V ČLÁNKU 3 A ČLÁNKU 4 ODS. 2
         
         Nasledujúce technické parametre sa budú uplatňovať ako jedna z hlavných podmienok, ktoré sú nevyhnutné na zabezpečenie koexistencie, ak v rámci susediacich sietí neexistujú bilaterálne alebo multilaterálne dohody a bez toho, aby sa zabránilo uplatňovaniu menej prísnych technických parametrov v prípade dohody medzi prevádzkovateľmi týchto sietí.
         
                     Systémy
                  
                  
                     Technické parametre
                  
                  
                     Termíny implementácie
                  
               
                     UMTS v súlade s normami UMTS vydanými ETSI, konkrétne normami EN 301908-1, EN 301908-2, EN 301908-3 a EN 301908-11
                  
                  
                     
                                 1.
                              
                              
                                 Oddelenie nosných frekvencií v rozpätí 5 a viac MHz medzi dvomi susediacimi sieťami UMTS.
                              
                           
                                 2.
                              
                              
                                 Oddelenie nosných frekvencií v rozpätí 2,8 a viac MHz medzi susediacou sieťou UMTS a sieťou GSM.
                              
                           
                  
                     9. mája 2010
                  
               
                     LTE v súlade s normami LTE vydanými ETSI, konkrétne normami EN 301908-1, EN 301908-13, EN 301908-14 a EN 301908-11
                  
                  
                     
                                 1.
                              
                              
                                 Oddelenie frekvencií v rozpätí 200 a viac kHz medzi kanálom LTE a nosným kanálom GSM medzi susediacou sieťou LTE a sieťou GSM.
                              
                           
                                 2.
                              
                              
                                 Medzi kanálom LTE a nosným kanálom UMTS medzi susediacou sieťou LTE a sieťou UMTS sa nevyžaduje nijaké oddelenie nosných frekvencií.
                              
                           
                                 3.
                              
                              
                                 Medzi kanálmi LTE medzi dvoma susediacimi sieťami LTE sa nevyžaduje nijaké oddelenie frekvencií.
                              
                           
                  
                     31. decembra 2011
                  
               
                     WiMAX v súlade s normami WiMAX-u vydanými ETSI, konkrétne normami EN 301908-1, EN 301908-21 a EN 301908-22
                  
                  
                     
                                 1.
                              
                              
                                 Oddelenie frekvencií v rozpätí 200 a viac kHz medzi kanálom WiMAX a nosným kanálom GSM medzi susediacou sieťou WiMAX a sieťou GSM.
                              
                           
                                 2.
                              
                              
                                 Medzi kanálom WiMAX a nosným kanálom UMTS medzi susediacou sieťou WiMAX a sieťou UMTS sa nevyžaduje nijaké oddelenie frekvencií.
                              
                           
                                 3.
                              
                              
                                 Medzi kanálmi WiMAX medzi dvoma susediacimi sieťami WiMAX sa nevyžaduje nijaké oddelenie frekvencií.
                              
                           
                  
                     31. decembra 2011“